VS000473
Datum: 1995-03-11T01:00:00.000+01:00
datum_sodbe_i_stopnje: 1995-11-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 700000 SIT
opombe: II Ips 264/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Nosilec poklica in funkcij javnega značaja, katerih narava je takšna, da dvoma o osebnostnih in strokovnih kvalitetah nosilca funkcij ne sme biti.

## Škodni dogodek

Članek, iz katerega načina izražanja kot celote izhaja, da je bil namen toženca zaničevalen. Napad na tožnikovo čast in dobro ime se očituje v prezirljivem in poniževalnem besedilu, ki vsebuje negativno sodbo o tožniku, ki v zaničljivem in posmehljivem tonu negira priznavanje tožnikove vrednosti v družbi; toženec zanika moralno vrednost tožnika, na žaljiv način izpostavlja telesno hibo - jecljavost; ko namiguje na tožnikovo romsko preteklost, ima žaljiv podton, ker povprečen človek oziroma bralec Rome pojmuje kot marginalno družbeno skupino, za katero so značilni deviantni pojavi in socialna neprilagojenost. Z zatrjevanjem o tožnikovi mladostni frustraciji je toženec prekršil tudi tožnikovo osebnostno pravico do nedotakljivosti osebnega življenja, hkrati pa škodoval njegovi časti in ugledu. Očitek o neizvirnosti doktorske disertacije tožnika vsebuje dejanski stan kaznivega dejanja žaljive obdolžitve in je takšna interpretacija objektivno skrajno škodljiva. Kljub izobrazbi toženca pisanje ne predstavlja nikakršne stvarne kritike tožnikovega dela, saj se ne nanaša na njegovo delovanje, ampak na avtorja dela - tožnika.

## Kršitev drugih pravic osebnosti

700000 SIT Kršitev pravice do nedotakljivosti osebnega življenja, razžalitev dobrega imena in časti.

Tožnik je bil sprva zaprepaden, nato pa je dalj časa duševno trpel, ne le v okviru družine, temveč tudi v vseh odnosih s pacienti, študenti in v javnosti. Zlasti ga je bolel očitek o nejgovi doktorski disertaciji kot plagiatu, kar implicira očitek, da visok družbeni položaj in ugled, ki ga je imel kot nosilec javne funkcije, ni sorazmeren s tožnikovo strokovno usposobljenostjo ter njegovimi moralnimi lastnostmi.

---

ZOR člen 200